קווין ג'טר

קווין ויין ג'טר (באנגלית - Kevin Wayne Jeter; נולד ב-26 במרץ 1950) הוא סופר מדע בדיוני אמריקאי, הידוע בסגנון הכתיבה שלו, בנושאים האפלים ובדמויות הלא סימפתיות, ובזה שטבע את המונח סטימפאנק.

קורות חיים 
ק.ו. ג'טר נולד בשנת 1950 בלוס אנג'לס. למד במכללה של אוניברסיטת מדינת קליפורניה, סיים עם תואר בוגר בסוציולוגיה. תואר שני למד באוניברסיטת סן פרנסיסקו. מלבד הקריירה של סופר, הוא עסק בייעוץ, כתב תסריטים, השתתף במחקרים סוציולוגיים העוסקים בהתפשטות HIV, שירת כקצין שחרור מוקדם וכסוהר בכלא נוער.

בזמן לימודיו באוניברסיטת מדינת קליפורניה, פולרטון, ג'טר הכיר את טים פאוורס וג'יימס בליילוק, ודרכם גם את פיליפ ק. דיק, אשר השפיע על התפתחות הכתיבה שלו. חלק ניכר ביצירות של ג'טר מתמקדות בטבע הסובייקטיבי של המציאות, באופן שדומה לספרי דיק.

בשנת 1972 ג'טר כתב את ספרו הראשון "דר' אדר", אשר הניח את יסודות הז'אנר סייברפאנק. למרות התמיכה של פיליפ דיק, למעלה מעשר שנים הוא לא הצליח להוציאו לאור. ספרו הראשון שפורסם הוא "מחפש האור", 1975, אחר כך פורסמו "ארץ הנהון", 1976, "הלילה של מורלוק", 1979, הספר הבולט הראשון בסגנון סטימפאנק, והאכלן הנשמות, 1983. בהמשך כתב קווין הרבה רומנים עבור הסדרות מסע בין כוכבים, מלחמת הכוכבים, אומה זרה והמשך לסרט בלייד ראנר של רידלי סקוט.

קישורים חיצוניים 

סן פרנסיסקו: אישים
סופרי מדע בדיוני אמריקאים
סופרים אמריקאים
סטימפאנק
בוגרי אוניברסיטת המדינה של קליפורניה בפולרטון
אמריקאים שנולדו ב-1950